*Smrt generala Sir Philipa Sidneyja*  
(Porter, 1792.)
*José Antonio Páez*  
(Porter, 1828.)
Sir **Robert Ker Porter** (Durham u Škotskoj, 1777. - Sankt Peterburg, 1842.), engleski umjetnik, pisac, putopisac i diplomat.

Biografija
----------

Rođen je u obitelji umjetnika, a njegove sestre Jane i Anna Maria poznate su britanske spisateljice. Studirao je na britanskoj kraljevskoj akademiji u Londonu na kojoj je 1793. godine nagrađen na temelju slike *Vještica iz Endora*, a posebno se proslavio panoramama i slikama s motivima slavnih britanskih bitaka. Godine 1804. emigrira u Rusko Carstvo gdje ubrzo postaje jedan od osobnih slikara cara Aleksandra I.. Sredinom 1800-ih godina putovao je Švedskom gdje se susreo s kraljem Gustavom IV. Adolfom koji ga imenuje vitezom, a potom 1808. godine na poziv britanskog generala Sir Johna Moorea odlazi u Španjolsku gdje je svojim radovima ovjekovječio bitke Napoleonskih ratova kod Benaventea, Sahagúna i A Coruñe. U 1811. vratio se u Rusiju gdje se ženi ruskom princezom s kojom je imao kćer Mariju. Krajem 1810-ih godina proputovao je Kavkaz, Osmansko Carstvo, kadžarski Iran (Perziju) i Mezopotamiju o kojima je objavio slavan putopis koji uključuje opise Salmasa, Teherana, Taht-e Sulejmana, Perzepolisa i ahemenidskog klinopisa. Primio ga je i sam iranski vladar Fateh Ali-šah od kojeg je primio odlikovanje „Lava i Sunca". Godine 1826. imenovan je britanskim veleposlanikom u Caracasu gdje je napravio portret slavnog vojskovođe i državnika Simóna Bolívara. Iz Južne Amerike vraća se 1841. godine, prvo u rodnu Britaniju, a potom u Rusiju gdje godinu dana kasnije umire od moždanog udara. Sahranjen je u Sankt Peterburgu.

Opus
----

### Putopisi

* () *Letters from Portugal and Spain witten during the march of the troops under Sir John Moore*, London: Hurst, Rees, and Orme (1809.)
* () *Travelling sketches in Russia and Sweden during the years 1805, 1806, 1807, 1808*, Philadelphia: Hopkins and Earle (1809.)
* () *The costume of the inhabitants of Russia*, London: J. Edington (1810.)
* () *A narrative of the campaign in Russia during the year 1812. By Sir Robert Ker Porter* Hartford: Andrus and Starr, (1815.)
* () *Travels in Georgia, Persia, Armenia, ancient Babylonia:. during the years 1817, 1818, 1819, and 1820*, London: Longman, Hurst, Rees, Orme and Brown (1821.-1822.)

### Slike

* *Smrt generala Sir Philipa Sidneyja* (1792.)
* *Vještica iz Endora* (1793.)
* *Poraz kralja Stjepana u bitci kod Lincolna* (1793.)
* *Bitka kod Northamptona* (1796.)
* *José Antonio Páez* (1828.)

### Panorame

* *Juriš na Seringapatam*
* *Opsada Akre*
* *Bitka kod Lodija*
* *Francuski poraz na Vražjem mostu*
* *Bitka kod Aleksandrije*

Vanjske veze
------------

* () Porter mss. Arhivirano 2011-09-08 na Wayback Machine-u (Lilly Library, Indiana University, Bloomington)
* ()() Sir Robert Ker Porter (VirtualANI)

Knjige
* () Harrington, Peter (1993.): *British Artists and War: The Face of Battle in Paintings and Prints, 1700-1914*, London: Greenhill
* () Dupouy, Walter (1966.): *Sir Robert Ker Porter's Caracas diary, 1825-1842: a British diplomat in a newborn nation*, Caracas: Editorial Arte

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 47031151
* LCCN: n90692933
* ISNI: 0000 0000 8125 7684
* GND: 119178672
* SUDOC: 083791671
* BNF: cb149557891 (podaci)
* ULAN: 500009807
* NLA: 35429296
* Botanist: R.K.Porter
* RKD: 64370

 |